РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 9

от заседание на комисия ”Управление на собствеността”
към Пленума на Висшия съдебен съвет, проведено на 15.02.2017 г.

Днес, 15.02.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Розалин Трендафилов
                                                                                       Светла Петкова
                                                                                       Юлиана Колева
                                                                                       Димитър Узунов

           ОТСЪСТВА: Милка Итова.

           От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС, инж. Дениза Павлова – главен експерт в дирекция „Управление на собствеността”, инж. Добромира Димитрова – главен експерт в дирекция „Управление на собствеността” и Владимир Димитров – старши експерт - юрист в дирекция „Управление на собствеността“.

1. ОТНОСНО: Среща с членове на Висшия съдебен съвет, поканени съгласно решение на Комисия „Управление на собствеността”, взето по протокол № 7/08.02.2017 г., т. 12.2. и доклад от Главния секретар на Висшия съдебен съвет във връзка с предоставяне на ведомствени жилища за нуждите на ВСС.

	След проведените обсъждания,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	1.1. ВЪЗЛАГА на дирекция „Управление на собствеността на съдебната власт” да извърши оглед на всички свободни апартаменти от ведомствения жилищен фонд на ВСС на територията на гр. София и направи необходимите  замервания и изчисления за ремонтирането на всеки един от тях. За извършената дейност във възможно на-кратък срок да изготви доклад до Комисията и внесе проект на решение.

	1.2. ВЪЗЛАГА на дирекция „Управление на собствеността на съдебната власт”, дирекция „Бюджет и финанси“ и дирекция „Правна“ да се запознаят с предложените от жилищната комисия Вътрешни правила за отдаване под наем на имоти – държавна собственост, предоставени в управление на ВСС за жилищни нужди, да представят становища, включително предложения за допълнения и изменения, при наличието на такива. 
	След обобщаване на становищата правилата ще бъдат предоставени на Комисия „Правни и институционални въпроси”, за съгласуване.

2. ОТНОСНО: Предложение от Главния секретар на Висшия съдебен съвет относно изготвяне на пазарни оценки за целите на финансовото отчитане на недвижимите имоти, инвестиционни имоти (в строеж) и инфраструктурни обекти, предоставени на Висшия съдебен съвет за нуждите на съдебната власт.
Приложение: Доклад от Елисавета Илиева – началник отдел „Счетоводство и методология” в дирекция „Бюджет и финанси” и Красимира Василева – началник отдел „ЮОДКВСС”, дирекция „Правна”. Доклад от Лидия Кирилова – главен експерт в дирекция „УССВ” и член на работна група, създадена със заповед № ВСС-913/23.01.2017 г. на Главния секретар на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА за сведение предложението на Главния секретар на ВСС, в № ВСС-1798/08.02.2017 г.

2.2. ПРИЕМА за сведение доклада на Лидия Кирилова – главен експерт в дирекция „Управление на собствеността на съдебната власт” във връзка с изготвена техническа спецификация в изпълнение на т. 2 от заповед № ВСС-913/23.01.2017 г. на Главния секретар на ВСС.

2.3. ОДОБРЯВА проект на писмо до Камарата на независимите оценители и възлага на Главния секретар да проведе среща с представител на камарата.

2.4. ИЗПРАЩА решението по т. 2 ведно с преписката на Главния секретар на ВСС.

3. ОТНОСНО: Мотивирано предложение за определяне на ползвателите на административната сграда, намираща се на бул. „Драган Цанков” № 6, както и на частта от сградата на ул. „Георг Вашингтон” № 17, в изпълнение на решение на КУС по протокол № 8/13.02.2017 г., т. 1.4.

	Въз основа на доклад от инж. Добромира Димитрова – главен експерт в дирекция „Управление на собствеността на съдебната власт” и от инж. Дениза Павлова – главен експерт в дирекция „Управление на собствеността на съдебната власт” 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	3.1. ПРИЕМА доклада от инж. Димитър Шиклев – директор на дирекция „Управление на собствеността”, изготвен в изпълнение на Решение на комисия „Управление на собствеността”, взето по протокол № 8/13.02.2017 г., т. 1.4.

3.2. ПРИЕМА доклада от инж. Добромира Димитрова – главен експерт в дирекция УССВ и от инж. Дениза Павлова – главен експерт в дирекция УССВ относно мотивирано предложение за определяне на ползвателите на административната сграда, находяща се на бул. „Драган Цанков” № 6, както и за частта от сградата на ул. „Георг Вашингтон” № 17.

3.3. ИЗМЕНЯ т.9.1 на решение по протокол № 9, взето на заседание на Комисия „Управление на собствеността”, проведено на 03.08.2016г., както следва:
„При изработване на заданието за проектиране на основен ремонт на недвижим имот, намиращ се на ул. „Драган Цанков“ № 6, да бъдат предвидени 8 броя помещения за нуждите на Софийска градска прокуратура”.
Точка 9.2 не се променя.

3.4. ВЪЗЛАГА на дирекция „Управление на собствеността на съдебната власт“ да извърши оглед и изготви анализ за разпределение ползването на недвижим имот, намиращ се на ул. „Георг Вашингтон“ № 17. 

В изпълнение на Инвестиционната програма на Висшия съдебен съвет и сключения договор с предмет „Подготвяне на документация за провеждане на обществена поръчка за строителство и основен ремонт на сградите на съдебната власт” е необходимо да бъдат предоставени на изпълнителя по договора – „БИМ КОНСУЛТИНГ” ООД данни за проектиране на сградата на ул. „Драган Цанков” № 6
Ето защо след проведено изслушване на административните ръководители Административен съд – София град, Административен съд – София област и представители на Инспектората към Висшия съдебен съвет и Прокуратура на Република България, както и въз основа на доклади от експертите на дирекция „Управление на собствеността на съдебната власт”, Комисия „Управление на собствеността“ предлага на Пленума на Висшия съдебен съвет да приеме следното решение:

1. ПРИЕМА недвижим имот, намиращ се на ул. „Драган Цанков“ № 6 да бъде преустроен и ремонтиран за нуждите на Административен съд София град и Административен съд София област. В имота да се осигурят 8 броя кабинети за Софийска градска прокуратура.

МОТИВИ: Към момента Административен съд София град ползва част от седеметажна административна сграда, намираща се на ул. „Георг Вашингтон“, чиято площ е крайно недостатъчна за да осигури необходимите условия за работа на магистратите и служителите на съда.
Административен съд София област ползва имот – частна собственост, а именно: два етажа на ул. „Съборна“ № 7, гр. София. Преустройването на имота на ул. „Драган Цанков“ № 6 ще разреши проблема с осигуряване на сграда за нуждите на съда.
Осигуряването на помещения за нуждите на Софийска градска прокуратура ще създаде възможност на прокуратурата да осъществява функциите си по административните дела.

2. ИЗПРАЩА на фирмата-изпълнител „БИМ КОНСУЛТИНГ” ООД техническите данни за изготвяне на документацията по обществената поръчка, с оглед нуждите на Административен съд – София град, Административен съд – София област и отдел „Административен” при Софийска градска прокуратура.

3. ВНАСЯ предложението като редовна точка в редовно заседание на Пленума на Висшия съдебен съвет, за 23.02.2017 г.

4. ОТНОСНО: Доклади от дирекция „Управление на собствеността” във връзка с допуснатото забавяне по предоставянето на данни на „Бим Консултинг“ ООД, в изпълнение решение на КУС по протокол № 8/13.02.2017 г., т. 1.3.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	4.1. ПРИЕМА за сведение доклада от инж. Дениза Павлова – главен експерт в дирекция „Управление на собствеността на съдебната власт” относно забавено изпълнение във връзка с предаване на техническа документация на „БИМ Консултинг” ООД, съгласно сключен договор рег. № 55-06-011/21.11.2016г.
	4.2. ПРИЕМА за сведение доклада от инж. Добромира Димитрова – главен експерт в дирекция „Управление на собствеността на съдебната власт” относно допуснато забавяне по предоставянето на данни по договор № 55-06-011/21.11.2016 г. с предмет „Анализ на планираните за възлагане през настоящата година потребности, свързани с Инвестиционната програма на ВСС с оглед определяне предмета на обществените поръчки и обособени позиции и изготвяне на пълен набор от документи за обществени поръчки, както и оказване на съдействие при провеждане на процедури”.
	4.3. ВЪЗЛАГА на експертите от дирекция „Управление на собствеността на съдебната власт” да направят своите предложения, при наличие на такива, за подобряване на организацията на работа в дирекцията, за следващото заседание на Комисията.

5. ОТНОСНО: Отчет на предоставената до момента документация, в изпълнение на сключения договор с „Бим Консултинг“ ООД.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	5.1. ПРИЕМА за сведение доклада от инж. Добромира Димитрова – главен експерт в дирекция УССВ и от инж. Дениза Павлова – главен експерт в дирекция УССВ относно изпълнение на договор № 55-06-011/21.11.2016 г. с предмет: „Анализ на планираните за възлагане през настоящата година потребности, свързани с Инвестиционната програма на ВСС с оглед определяне предмета на обществените поръчки и обособени позиции и изготвяне на пълен набор от документи за обществени поръчки, както и оказване на съдействие при провеждане на процедури” в частта предаване на копия на необходимите документи и информация за изпълнение на възложената дейност.

	5.2. КАНИ г-н Константин Пеев – управител на „ЕКСА АРТ” ЕООД, във връзка с ремонта и реконструкцията на ІV-и етаж на сградата на Съдебна палата – гр. София, бул. „Витоша” № 2 за нуждите на Главния прокурор и Върховна касационна прокуратура, на следващото заседание на Комисия „Управление на собствеността”, което ще се състои на 22 февруари 2017 г., сряда, от 11,00 часа в сградата на Висш съдебен съвет.

	5.3. ВЪЗЛАГА на дирекция „Управление на собствеността” да изиска от Министерство на правосъдието проектната документация за сградата на ул. „Черковна“ № 90, гр. София, тъй като същата не е предадена при  предаването на имотите на съдебната власт. 

5.4. КАНИ арх. Николай Ангелов и инж. Киро Киров – управител на „ПРОНО” ЕООД за изясняване на авторските права върху имота по т.5.3 и възможността за проектиране и изграждане на архиви в него, на следващото заседание на Комисия „Управление на собствеността”, което ще се състои на 22 февруари 2017 г., сряда, от 11,00 часа в сградата на Висш съдебен съвет.

6. ОТНОСНО: Писмо от Началника на Агенцията по геодезия, картография и кадастър – гр. Кюстендил за прекратяване на процедурата по изменение на кадастралната карта и кадастралните регистри на гр. Сапарева баня, м. Зелени преслап.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	6.1. ПРИЕМА ЗА СВЕДЕНИЕ писмо с вх. № ВСС-584/08.02.2017 г. от началника на „Агенция по геодезия, картография и кадастър – Кюстендил”, за прекратяване на процедурата по заявление с рег. № 01-362638/22.11.2016 г. от Красимир Чавдаров Андонов – директор на Дирекция „национален парк РИЛА” до СГКК – Кюстендил, с което е започнато изменение на кадастралната карта и кадастралните регистри на гр. Сапарева баня, общ. Сапарева баня, обл. Кюстендил за поземлени имоти с идентификатори 65365.210.148 и 65365.210.159 с административен адрес: гр. Сапарева баня, общ. Сапарева баня, обл. Кюстендил, местност „Зелени преслап”.

	6.2. ОДОБРЯВА писмо до административния ръководител на Върховен касационен съд.

7. ОТНОСНО: Проект на договор за филмови снимки в Съдебната палата – гр. София, бул. „Витоша” № 2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	7.1. ИЗПРАЩА проекта на договор между Висшия съдебен съвет и „Синепаз” ЕООД за съгласуване от дирекция „Бюджет и финанси” и дирекция „Правна”, съгласно Вътрешните правила за организация на документооборота, деловодната и архивна дейност в администрацията на ВСС, одобрени със заповед № 95-00-278/06.12.2010 г.

	7.2. ПРЕДЛАГА на Пленума на Висшия съдебен съвет да вземе следното решение:

	1. УПЪЛНОМОЩАВА г-н Димитър Узунов – представляващ Висшия съдебен съвет да сключи договор със „Синепаз” ЕООД за филмови снимки на територията на съдебната палата – гр. София, бул. „Витоша” № 2 на 04.03.2017 г. /събота/ от 06,00 ч. до 20,00 ч.на стойност 1 500 /хиляда и петстотин/ лева с включен ДДС.
2. ВНАСЯ предложението като редовна точка в редовно заседание на Пленума на Висшия съдебен съвет, за 23.02.2017 г.

8. ОТНОСНО: Фактическо приемо-предаване на недвижим имот – частна държавна собственост, представляващ административна сграда на два етажа със застроена площ 129 кв.м. с адрес гр. Плевен, ул. „Александър Стамболийски” № 3.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ПРЕДЛАГА на главният секретар на ВСС да издаде заповед за комисия с участие на представители на дирекция „Управление на собствеността”, дирекция „Бюджет и финанси” и ВОП – София.

8.2. ОПРЕДЕЛЯ: Владимир Димитров – юрисконсулт в дирекция „Управление на собствеността” да вземе участие при фактическото приемо-предаване на недвижим имот – частна държавна собственост, представляващ двуетажна сграда със застроена площ 129 кв.м. с адрес: гр. Плевен, ул. „Ал. Стамболийски” № 3, съвместно с представители на Областна администрация – Плевен. Предаването и приемането на имота да се извърши в срок до 24.02.2017 г.

8.3. За действията по т. 8.1., длъжностните лица да изготвят и представят в дирекция „Управление на собствеността” и в дирекция „Бюджет и финанси” при ВСС, по един оригинален екземпляр от приемо-предавателен протокол, който да включва:
- подробно описание на имота;
- състоянието на имота към датата на предаването му;
- длъжностните лица, между които се е извършило приемането и предаването на имота.

8.4. Копие от настоящото решение да се връчи на длъжностните лица – за сведение и изпълнение, и на директора на дирекция „Бюджет и финанси”, за сведение.

9. ОТНОСНО: Доклад от дирекция „Правна” относно решение на Комисия „Управление на собствеността” по протокол № 5/01.02.2017 г., т. 4.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ОТЛАГА разглеждането на т. 9 от настоящия дневен ред за следващото заседание на Комисията.

9.2. ВЪЗЛАГА на инж. Добромира Димитрова – главен експерт в дирекция „Управление на собствеността” да изготви доклад и проект на решение за следващо заседание на Комисията.

                                                  ПРЕДСЕДАТЕЛ 
			      	       НА КОМИСИЯТА: /П/

								МИХАИЛ КОЖАРЕВ